|  |
| --- |
| ЗАЦВЕРЖДАНА |
| Пастанова  Міністэрства адукацыі |
| Рэспублікі Беларусь |
| 18.07.2023 №196 |

Вучэбная праграма па вучэбным прадмеце

«Геаграфія»

для VІI класа ўстаноў адукацыі, якія рэалізуюць адукацыйныя праграмы агульнай сярэдняй адукацыі

з беларускай мовай навучання і выхавання

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Геаграфія» (далей – вучэбная праграма) прызначана для вывучэння гэтага вучэбнага прадмета ў VІ–IX класах устаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана на 191 гадзіну:

для VI класа – на 35 гадзін (1 гадзіна ў тыдзень), з іх на абагульняючае паўтарэнне – 2 гадзіны;

для VII класа – на 35 гадзін (1 гадзіна ў тыдзень), з іх на абагульняючае паўтарэнне – 2 гадзіны;

для VIII класа – на 70 гадзін (2 гадзіны ў тыдзень), з іх на абагульняючае паўтарэнне – 4 гадзіны, 1 гадзіна рэзервовая;

для IХ класа – на 51 гадзіну (1,5 гадзіны ў тыдзень: 2 гадзіны ў тыдзень у першым паўгоддзі, 1 гадзіна ў другім паўгоддзі навучальнага года),   
1 гадзіна рэзервовая.

3. Мэта навучання геаграфіі на II ступені агульнай сярэдняй адукацыі – фарміраванне ў вучняў геаграфічнай культуры і сістэмы ведаў аб прыродных і сацыяльна-эканамічных працэсах у свеце, асобных рэгіёнах, краінах, Рэспубліцы Беларусь.

4. Задачы навучання геаграфіі:

фарміраванне ў вучняў ведаў аб геаграфічнай абалонцы Зямлі, тэрытарыяльнай арганізацыі эканамічнага жыцця грамадства, узаемадзеянні паміж чалавечым грамадствам і прыродным асяроддзем;

фарміраванне ўменняў характарызаваць фізіка-геаграфічныя асаблівасці прыроды мацерыкоў і акіянаў, вылучаць агульныя і адметныя тэрытарыяльныя асаблівасці, эканоміка-геаграфічныя паказчыкі асобных краін, асаблівасці геаграфічнага і геапалітычнага становішча тэрыторый, стратэгіі ўстойлівага развіцця чалавецтва і Рэспублікі Беларусь;

развіццё ў вучняў здольнасцей бачыць і разумець геаграфічную карціну свету, усведамляць сваю ролю і прызначэнне ў свеце; умення выбіраць мэтавыя і сэнсавыя ўстаноўкі для сваіх дзеянняў і ўчынкаў, прымаць рашэнні;

фарміраванне ўменняў працаваць з картаграфічнымі крыніцамі інфармацыі: авалоданне практычнымі прыёмамі работы з картай, асэнсаванне зместу карты, развіццё прасторавага ўяўлення; выкарыстанне інфармацыі аб геаграфічных працэсах і з’явах (графічнай, статыстычнай, даведачнай, краязнаўчай), ажыццяўленне прасторава-тэрытарыяльнай прывязкі;

развіццё ў вучняў здольнасцей да камунікатыўнай дзейнасці: умення геаграфічна аргументаваць вынікі назіранняў за працэсамі, якія адбываюцца ў прыродзе і грамадстве, падаваць іх рознымі спосабамі; умення выкарыстоўваць міжасобасныя формы ўзаемадзеяння і зносін у працэсе навучання.

5. Рэкамендуюцца наступныя метады навучання і выхавання: гутарка, тлумачэнне, самастойная праца, наглядныя метады, практычныя работы і іншыя метады. З мэтай актывізацыі пазнавальнай дзейнасці вучняў выкарыстоўваюцца метады праблемнага разгляду, эўрыстычныя, даследчыя, метад праектаў, дыскусіі і іншыя метады.

У працэсе навучання мэтазгодна спалучаць формы навучання, якія прадугледжваюць арганізацыю актыўнай вучэбна-пазнавальнай дзейнасці вучняў па засваенні зместу адукацыі: франтальныя, групавыя, парныя і індывідуальныя.

Формы і метады навучання і выхавання настаўнік выбірае самастойна на аснове мэт і задач вывучэння канкрэтнай тэмы.

6. Чаканыя вынікі вывучэння зместу вучэбнага прадмета «Геаграфія» па завяршэнні навучання і выхавання на II ступені агульнай сярэдняй адукацыі:

6.1. асобасныя:

валодае сучасным светапоглядам, сістэмай каштоўнасных арыентацый, ідэйна-маральных, культурных і этычных прынцыпаў і норм паводзін;

разумее значнасць геаграфічнай адукацыі для асобаснага развіцця і самавызначэння;

усведамляе сябе членам грамадства на глабальным, рэгіянальным і лакальным узроўнях;

мае ўяўленне аб Рэспубліцы Беларусь як суб’екце сусветнай геаграфічнай прасторы, яе месцы і ролі ў сучасным свеце;

усведамляе гуманістычную сутнасць і маральную каштоўнасць навуковых ведаў, значнасць беражлівага стаўлення да прыроды Зямлі і прыродакарыстання, неабходнасць разумна выкарыстоўваць дасягненні геаграфічнай навукі ў інавацыйным развіцці грамадства;

выказвае гатоўнасць да выбару далейшай адукацыйнай траекторыі ў адпаведнасці са сваімі магчымасцямі, здольнасцямі і інтарэсамі.

6.2. метапрадметныя:

дэманструе ўстойлівую цікавасць да вучэбных дзеянняў (рэгулятыўных, вучэбна-пазнавальных, камунікатыўных, кааператыўных);

здольны ацэньваць інфармацыю і выказваць доказныя меркаванні, размяжоўваючы факты і разважанні; прымаць рашэнні ва ўмовах празмернай колькасці ці недахопу інфармацыі; адаптуецца да розных жыццёвых сітуацый;

умее: крытычна мысліць і працаваць з інфармацыяй, вылучаць у ёй галоўнае; крытычна ацэньваць інфармацыю, атрыманую з розных крыніц, пісьменна інтэрпрэтаваць яе і выкарыстоўваць; адрозніваць істотныя прыметы працэсаў і з’яў ад неістотных; бачыць некалькі варыянтаў вырашэння праблемы, выбіраць найбольш аптымальны варыянт; інтэграваць веды з розных прадметных галін для рашэння практычных задач;

праяўляе цікавасць да новых форм вучэбнай дзейнасці (практычнай, даследчай, праектнай, іншых форм).

6.3. прадметныя:

валодае геаграфічнымі ведамі, уменнямі, навыкамі, спосабамі дзейнасці, якія неабходны пры вывучэнні іншых прадметаў;

валодае ведамі аб аб’ектах вывучэння фізічнай і сацыяльна-эканамічнай геаграфіі, а таксама ўменнямі, навыкамі і спосабамі дзейнасці;

умее характарызаваць фізіка-геаграфічныя асаблівасці прыроды мацерыкоў і акіянаў, вылучае агульныя і адметныя тэрытарыяльныя асаблівасці, эканоміка-геаграфічныя паказчыкі асобных краін, асаблівасці геаграфічнага і геапалітычнага становішча тэрыторый;

умее выбіраць мэтавыя і сэнсавыя ўстаноўкі для сваіх дзеянняў, прымаць рашэнні; здольны бачыць і разумець навакольны свет, усведамляць сваю ролю;

мае вопыт дзейнасці па ўжыванні геаграфічных ведаў і ўменняў у жыццёвых сітуацыях;

умее працаваць з картаграфічнымі крыніцамі інфармацыі, выкарыстоўваць інфармацыю аб геаграфічных працэсах і з’явах і ажыццяўляць прасторава-тэрытарыяльную прывязку;

здольны да камунікатыўнай дзейнасці: умее геаграфічна аргументаваць вынікі назіранняў за працэсамі, якія адбываюцца ў прыродзе і грамадстве, падаваць іх рознымі спосабамі.

ГЛАВА 2

ЗМЕСТ ВУЧЭБНАГА ПРАДМЕТА Ў VII КЛАСЕ.

АСНОЎНЫЯ ПАТРАБАВАННІ ДА ВЫНІКАЎ

ВУЧЭБНАЙ ДЗЕЙНАСЦІ ВУЧНЯЎ

(1 гадзіна ў тыдзень, усяго 35 гадзін)

УВОДЗІНЫ (1 гадзіна)

Геаграфічная абалонка як аб’ект вывучэння геаграфіі. Межы і асноўныя ўласцівасці геаграфічнай абалонкі: цэласнасць, рытмічнасць (сутачная, гадавая), кругаварот рэчываў і энергіі, занальнасць і азанальнасць.

АГУЛЬНАЯ ХАРАКТАРЫСТЫКА ЗЯМНОГА ШАРА (5 гадзін)

Тэма 1. Агульная характарыстыка прыроды мацерыкоў і акіянаў

(5 гадзін)

Тэорыя літасферных пліт. Глабальныя складкаватыя паясы. Платформы: будова (платформенныя пліты і шчыты) і іх адрозненне па ўзросце.

Глабальныя формы рэльефу Зямлі: мацерыковыя ўзняцці і акіянічныя ўпадзіны. Паходжанне гор (складкаватыя, глыбавыя, складкавата-глыбавыя, вулканічныя).

Паветраныя масы і іх асноўныя тыпы. Атмасферныя франты. Цыклоны і антыцыклоны, звязаныя з імі тыпы надвор’я.

Кліматычныя паясы Зямлі (экватарыяльны, субэкватарыяльны, трапічныя, субтрапічныя, умераныя, субарктычны і субантарктычны, арктычны і антарктычны). Кліматычныя вобласці і тыпы клімату.

Геаграфічныя паясы і прыродныя зоны Зямлі (вільготныя экватарыяльныя лясы, саванны і рэдкалессі, пустыні, вечназялёныя цвёрдаліставыя лясы і хмызнякі, стэпы, шыракалістыя, змешаныя і хвойныя (тайга) лясы, тундра, арктычныя (антарктычныя) пустыні). Вышынная пояснасць (на прыкладзе Альпаў).

Практычная работа

1. Аналіз геаграфічнага праяўлення шыротнай занальнасці па тэматычных картах.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: пра заканамернасці геаграфічнай абалонкі; тэорыю літасферных пліт; шыротную занальнасць, азанальнасць, вышынную пояснасць; будову платформы (крышталічны падмурак, асадкавы чахол); горст, грабен, скід; тыпы паветраных мас;

асноўныя паняцці: геаграфічная абалонка, літасферная пліта, складкаваты пояс, платформа, платформенная пліта, шчыт; паветраная маса, атмасферны фронт, цыклон і антыцыклон, кліматычны пояс, прыродная зона; пустыня;

заканамернасці геаграфічнай абалонкі і закон геаграфічнай занальнасці.

Умець:

паказваць на карце: літасферныя пліты – Еўразійскую, Ціхаакіянскую; складкаватыя паясы – Ціхаакіянскі, Альпійска-Гімалайскі, Урала-Мангольскі; платформы – Аравійскую, Індастанскую, Усходне-Еўрапейскую, Заходне-Сібірскую пліту; горы – Скандынаўскія, Драконавыя, Пірэнеі; вулкан Фудзіяму; раўніны – Прыкаспійскую нізіну, Інда-Гангскую нізіну; пласкагор’е Дэкан; кліматычныя паясы; прыродныя зоны;

апісваць кліматычныя паясы, прыродныя зоны;

тлумачыць праяўленне заканамернасцей развіцця геаграфічнай абалонкі; цыркуляцыю атмасферы; прычыны змены кліматычных паясоў і прыродных зон; праблемы захавання прыроднай разнастайнасці на Зямлі;

вызначаць узаемасувязі паміж асобнымі кампанентамі прыроды;

працаваць з тэматычнымі картамі для аналізу геаграфічнага праяўлення шыротнай занальнасці.

РЭГІЯНАЛЬНЫ АГЛЯД ЗЯМНОГА ШАРА (27 гадзін)

Тэма 2. Акіяны (2 гадзіны)

Атлантычны і Паўночны Ледавіты акіяны. Агульная характарыстыка акіянаў: асаблівасці геаграфічнага становішча, межы, памеры, зрэзанасць берагавой лініі. Астравы і іх тыпы, моры, залівы, пралівы. Рэльеф дна акіянаў. Цячэнні. Мінеральныя і біялагічныя рэсурсы, іх выкарыстанне і ахова.

Ціхі і Індыйскі акіяны. Агульная характарыстыка акіянаў: асаблівасці геаграфічнага становішча, межы, памеры, зрэзанасць берагавой лініі. Астравы і іх тыпы, моры, залівы, пралівы. Рэльеф дна акіянаў. Схемы цячэнняў. Мінеральныя і біялагічныя рэсурсы, іх выкарыстанне і ахова.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: пра мінеральныя і біялагічныя рэсурсы акіянаў; схему акіянічных цячэнняў;

асноўныя паняцці: мацерыковыя, вулканічныя і каралавыя астравы.

Умець:

паказваць на карце: моры – Ахоцкае, Аравійскае, Баранцава; залівы – Аляска, Фарсі; жалабы – Зондскі, Чылійскі; Канадскую катлавіну; цячэнні – Курасіа, Паўночнае Пасатнае, Паўднёвае Пасатнае, Паўночна-Атлантычнае, Лабрадорскае; астравы і групы астравоў – Грэнландыю, Вялікабрытанію, Вялікія Зондскія, Ісландыю, Японскія;

апісваць асаблівасці геаграфічнага становішча, прыродныя ўмовы і рэсурсы акіянаў;

тлумачыць асноўныя рысы будовы рэльефу дна;

вызначаць па карце глыбіню і працягласць акіянаў з захаду на ўсход і з поўначы на поўдзень;

працаваць з тэматычнымі картамі і крыніцамі геаграфічнай інфармацыі для параўнальнай характарыстыкі акіянаў.

Тэма 3. Афрыка (5 гадзін)

Геаграфічнае становішча. Геаграфічныя адкрыцці і даследаванні мацерыка (Б. Дыяш, Васка да Гама, Д. Лівінгстан).

Будова зямной кары: Афрыканская платформа, складкаватыя вобласці. Рэльеф. Усходне-Афрыканскія рыфты. Карысныя выкапні.

Клімат. Кліматычныя паясы і тыпы клімату.

Унутраныя воды. Буйныя рачныя сістэмы, вадзі, азёры, вадаспады. Артэзіянскія басейны.

Прыродныя зоны. Апустыньванне (зона Сахеля). Ахова прыроды Афрыкі. Нацыянальныя паркі.

Практычная работа

2. Характарыстыка геаграфічнага становішча Афрыкі і нанясенне на контурную карту яго элементаў.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: гісторыю даследавання мацерыка; пра асабліва ахоўныя прыродныя тэрыторыі мацерыка Афрыкі (нацыянальныя паркі Вірунга, Серэнгеці);

асноўныя паняцці: саванна, рыфт, вадзі, дэльта, аазіс, эндэмік, дзюна;

даследчыкаў Афрыкі; кліматычныя паясы і прыродныя зоны; характэрных прадстаўнікоў і эндэмікаў жывёльнага і расліннага свету Афрыкі.

Умець:

паказваць на карце: Мазамбікскі праліў; Адэнскі заліў; паўвостраў Самалі; востраў Мадагаскар; цячэнні – Мазамбікскае, Бенгельскае; Капскія горы; Эфіёпскае нагор’е; Усходне-Афрыканскае пласкагор’е; упадзіну возера Асаль; катлавіну Конга; вулкан Камерун; найбуйнейшыя радовішчы карысных выкапняў; пустыні – Сахару, Наміб; рэкі – Нігер, Замбезі; Суэцкі канал; азёры – Чад, Вікторыя, Танганьіка; вадаспад Вікторыя;

характарызаваць асаблівасці геаграфічнага становішча Афрыкі; асноўныя рысы будовы зямной кары і асаблівасці рэльефу мацерыка; асаблівасці клімату, распалажэння кліматычных паясоў, а таксама асаблівасці ўнутраных вод, расліннага і жывёльнага свету, глеб прыродных зон;

тлумачыць своеасаблівасць расліннага і жывёльнага свету Афрыкі; вызначаць па кліматычных картах і кліматаграмах асноўныя рысы клімату асобных абласцей мацерыка;

выяўляць прычынна-выніковыя сувязі паміж будовай зямной кары і рэльефам, геаграфічным становішчам мацерыка і кліматам, кліматам і ўнутранымі водамі, кліматам і прыроднымі зонамі;

працаваць з картай падчас вызначэння геаграфічнага становішча мацерыка, нанясення геаграфічных аб’ектаў на контурную карту.

Тэма 4. Аўстралія і Акіянія (3 гадзіны)

Аўстралія і Акіянія. Геаграфічнае становішча. Адкрыццё і даследаванні мацерыка і Акіяніі (В. Янсзан, А. Тасман, Дж. Кук). Будова зямной кары: Аўстралійская платформа, Усходне-Аўстралійскі складкаваты пояс. Асаблівасці рэльефу. Карысныя выкапні.

Кліматычныя паясы і тыпы клімату. Паверхневыя воды. Крыкі. Падземныя воды і артэзіянскія басейны.

Прыродныя зоны. Эндэмізм жывёльнага і расліннага свету Аўстраліі і Акіяніі. Ахова прыроды Аўстраліі і Акіяніі. Нацыянальныя паркі.

Практычная работа

3\*. Фізіка-геаграфічная характарыстыка Заходне-Аўстралійскага пласкагор’я або Вялікага Водападзельнага хрыбта Аўстраліі (на выбар).

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: пра адкрыццё і гісторыю даследавання Аўстраліі і Акіяніі; прыродна-гістарычныя вобласці Акіяніі: Меланезію, Мікранезію, Палінезію і Новую Зеландыю; асабліва ахоўныя прыродныя тэрыторыі мацерыка – нацыянальны парк Блу-Маўнцінс;

асноўныя паняцці: крык, скрэб, рэлікт;

даследчыкаў Аўстраліі і Акіяніі; кліматычныя паясы і прыродныя зоны; характэрных прадстаўнікоў і эндэмікаў жывёльнага і расліннага свету Аўстраліі і Акіяніі.

Умець:

паказваць на карце: залівы – Карпентарыя, Вялікі Аўстралійскі; астравы і групы астравоў – Вялікі Бар’ерны рыф, Новую Гвінею, Гавайскія, Тасманію, Новую Зеландыю; паўастравы – Кейп-Ёрк, Арнем-Ленд; Аўстралійскую платформу; гару Касцюшкі; раўніну – Заходне-Аўстралійскае пласкагор’е; Вялікую пустыню Вікторыя; рэкі – Дарлінг, Купер-Крык; возера Эйр-Норт; вулкан Кілаўэа; кліматычныя паясы; прыродныя зоны; радовішчы карысных выкапняў;

характарызаваць асаблівасці геаграфічнага становішча Аўстраліі і Акіяніі; асноўныя рысы будовы зямной кары і асаблівасці рэльефу мацерыка; асаблівасці клімату, распалажэння кліматычных паясоў, а таксама асаблівасці ўнутраных вод, расліннасці, жывёльнага свету і глеб прыродных зон;

тлумачыць своеасаблівасць расліннага і жывёльнага свету Аўстраліі і Акіяніі;

вызначаць па кліматычных картах і кліматаграмах асноўныя рысы клімату асобных абласцей Аўстраліі і Акіяніі;

выяўляць прычынна-выніковыя сувязі паміж будовай зямной кары і рэльефам, геаграфічным становішчам мацерыка і кліматам, кліматам і ўнутранымі водамі, кліматам і прыроднымі зонамі;

працаваць з крыніцамі геаграфічнай інфармацыі, выкарыстоўваць план для фізіка-геаграфічнай характарыстыкі і параўнання ўсходняй і заходняй частак Аўстраліі.

Тэма 5. Паўднёвая Амерыка (5 гадзін)

Геаграфічнае становішча Паўднёвай Амерыкі. Гісторыя адкрыцця і геаграфічныя даследаванні (Х. Калумб, Ф. Магелан, А. Гумбальт, І. Дамейка).

Будова зямной кары: Паўднёва-Амерыканская платформа, Андыйскі складкаваты пояс. Рэльеф: горы, пласкагор’і, нізіны. Вобласці вулканізму. Карысныя выкапні.

Клімат. Кліматычныя паясы і тыпы кліматаў.

Унутраныя воды. Водныя рэсурсы. Асноўныя рачныя басейны. Галоўныя рэкі і азёры, вадаспады. Амазонка – самая доўгая і паўнаводная рака Зямлі.

Прыродныя зоны. Вышынная пояснасць Анд. Ахова прыроды і нацыянальныя паркі.

Практычная работа

4. Параўнальная характарыстыка рэк Амазонкі і Ніла згодна з планам.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: пра даследаванне Паўднёвай Амерыкі; асабліва ахоўныя прыродныя тэрыторыі мацерыка (нацыянальныя паркі: Галапагос);

асноўныя паняцці: лагуна, льянас, какмпас, гілея, пампа; даследчыкаў Паўднёвай Амерыкі; кліматычныя паясы і прыродныя зоны; характэрных прадстаўнікоў і эндэмікаў жывёльнага і расліннага свету Паўднёвай Амерыкі.

Умець:

паказваць на карце: востраў Вогненная Зямля; Карыбскае мора; праліў Дрэйка; заліў Ла-Плата; цячэнні – Перуанскае, Бразільскае; Паўднёва-Амерыканскую платформу; гару Аканкагуа; вулкан Катапахі; пласкагор’і – Бразільскае, Гвіянскае; нізіны – Амазонскую, Арынокскую, Лаплатскую; пустыню Атакама; рэкі – Парана (вадаспад Ігуасу), Арынока; Ціцікака; радовішчы карысных выкапняў; кліматычныя паясы; прыродныя зоны;

характарызаваць асаблівасці геаграфічнага становішча Паўднёвай Амерыкі; асноўныя рысы будовы зямной кары, асаблівасці рэльефу мацерыка, клімату, распалажэння кліматычных паясоў, а таксама асаблівасці ўнутраных вод;

тлумачыць своеасаблівасць расліннага і жывёльнага свету Паўднёвай Амерыкі;

вызначаць па кліматычных картах і кліматаграмах асноўныя рысы клімату асобных абласцей Паўднёвай Амерыкі;

выяўляць прычынна-выніковыя сувязі паміж геаграфічным становішчам мацерыка і кліматам, будовай зямной кары і рэльефам, кліматам і ўнутранымі водамі, кліматам і прыроднымі зонамі;

працаваць з крыніцамі геаграфічнай інфармацыі і выкарыстоўваць план для параўнання рэк Амазонкі і Ніла.

Тэма 6. Паўночная Амерыка (5 гадзін)

Геаграфічнае становішча. Гісторыя адкрыцця і геаграфічныя даследаванні (Э. Рыжы, В. Берынг).

Будова зямной кары: Паўночна-Амерыканская платформа, Кардыльерскі складкаваты пояс. Рэльеф мацерыка. Уплыў старажытнага абледзянення на рэльеф мацерыка. Карысныя выкапні.

Клімат мацерыка і яго асаблівасці. Кліматычныя паясы і тыпы клімату.

Унутраныя воды. Асаблівасці воднага рэжыму і гаспадарчага выкарыстання рэк. Азёры і іх тыпы. Вялікія Амерыканскія азёры. Сучаснае абледзяненне мацерыка. Вечная мерзлата.

Прыродныя зоны, асаблівасці іх распаўсюджвання. Ахова прыроды і нацыянальныя паркі.

Практычная работа

5. Вызначэнне сувязі паміж будовай зямной кары, рэльефам і карыснымі выкапнямі па геаграфічных картах (на прыкладзе Паўночнай Амерыкі).

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: гісторыю даследавання Паўночнай Амерыкі; пра асабліва ахоўныя прыродныя тэрыторыі Паўночнай Амерыкі (нацыянальныя паркі Елаўстанскі, Мамантава пячора, Секвоя);

асноўныя паняцці: каньён, прэрыя, фіёрд, абледзяненне, вечная мерзлата;

даследчыкаў мацерыка; кліматычныя паясы і прыродныя зоны Паўночнай Амерыкі; характэрных прадстаўнікоў і эндэмікаў жывёльнага і расліннага свету.

Умець:

паказваць на карце: цячэнні – Каліфарнійскае, Аляскінскае; Берынгава мора; Гудзонаў заліў; Дэвісаў праліў; Канадскі Арктычны архіпелаг; паўвостраў Лабрадор; платформу – Паўночна-Амерыканскую; горы – Дэналі, Скалістыя, Апалачы; нагор’е – Мексіканскае; плато – Вялікі Басейн; вулкан Арысаба; раўніны – Цэнтральныя, Вялікія; упадзіну Даліна Смерці; кліматычныя паясы; рэкі – Святога Лаўрэнція, Каларада, Макензі, Юкан; Панамскі канал; Ніагарскі вадаспад; азёры – Вялікае Мядзведжае, Вялікае Салёнае; прыродныя зоны; радовішчы карысных выкапняў;

характарызаваць геаграфічнае становішча Паўночнай Амерыкі; асноўныя рысы будовы зямной кары, асаблівасці рэльефу мацерыка, клімату, распалажэння кліматычных паясоў, а таксама асаблівасці ўнутраных вод;

тлумачыць своеасаблівасць расліннага і жывёльнага свету Паўночнай Амерыкі;

вызначаць па кліматычных картах асноўныя рысы клімату асобных абласцей Паўночнай Амерыкі;

выяўляць прычынна-выніковыя сувязі паміж геаграфічным становішчам мацерыка і кліматам, будовай зямной кары і рэльефам, кліматам і ўнутранымі водамі, кліматам і прыроднымі зонамі;

працаваць з картай будовы зямной кары і фізічнай картамі для вызначэння прычынна-выніковых сувязей паміж будовай зямной кары, рэльефам і карыснымі выкапнямі.

Тэма 7. Еўразія (5 гадзін)

Геаграфічнае становішча. Памеры і канфігурацыя. Склад тэрыторыі: Еўропа, Азія, іх рэгіёны. Геаграфічныя даследаванні і адкрыцці ў Еўразіі. Шлях «з варагаў у грэкі» і Вялікі шаўковы шлях.

Уклад рускіх даследчыкаў у вывучэнне прыроды мацерыка. Уклад ураджэнцаў Беларусі ў даследаванне Еўразіі (Я. Д. Чэрскі, Б. І. Дыбоўскі).

Будова зямной кары: старажытныя і маладыя платформы, Альпійска-Гімалайскі і Ціхаакіянскі глабальныя складкаватыя паясы. Асноўныя формы рэльефу мацерыка. Роля старажытных мацерыковых абледзяненняў у фарміраванні рэльефу Еўразіі. Распалажэнне карысных выкапняў.

Клімат. Кліматаўтваральныя фактары Еўразіі. Кліматычныя паясы і тыпы клімату. Кантынентальнасць клімату. Асаблівасці фарміравання мусонных тыпаў клімату.

Унутраныя воды. Найбуйнейшыя рачныя сістэмы Еўразіі. Азёры і тыпы іх катлавін. Каналы. Сучаснае абледзяненне. Вечная мерзлата.

Геаграфічныя паясы і прыродныя зоны Еўразіі. Зоны арктычнага, субарктычнага, умеранага, субтрапічнага, трапічнага, субэкватарыяльнага і экватарыяльнага геаграфічных паясоў. Вышынная пояснасць у Гімалаях. Ахова прыроды і нацыянальныя паркі.

Практычная работа

6\*. Аналіз кліматычных характарыстык Еўразіі пры руху з захаду на ўсход (уздоўж 50-й паралелі паўночнай шыраты).

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: гісторыю даследавання Еўразіі; пра асабліва ахоўныя прыродныя тэрыторыі Еўразіі (нацыянальныя паркі і запаведнікі: Сіхатэ-Алінскі, Рэпетэкскі);

даследчыкаў Еўразіі; кліматычныя паясы і прыродныя зоны;

характэрных прадстаўнікоў і эндэмікаў жывёльнага і расліннага свету Еўразіі.

асноўныя паняцці: кантынентальнасць клімату;

Умець:

паказваць на карце: моры – Паўночнае, Паўднёва-Кітайскае; праліў Басфор; Біскайскі заліў; паўастравы – Скандынаўскі, Пірэнэйскі, Аравійскі, Індакітай, Індастан; Сібірскую платформу; горы – Карпаты, Цянь-Шань; нагор’і – Тыбецкае, Памір; раўніны – Вялікую Кітайскую, Заходне-Сібірскую; пустыні – Гобі, Руб-эль-Халі; рэкі – Дунай, Об, Енісей, Лену, Амур, Хуанхэ; Ладажскае возера, Аральскае мора;

характарызаваць асаблівасці геаграфічнага становішча Еўразіі; асноўныя рысы будовы зямной кары, асаблівасці рэльефу мацерыка, клімату, распалажэння кліматычных паясоў, а таксама асаблівасці ўнутраных вод;

тлумачыць своеасаблівасць расліннага і жывёльнага свету Еўразіі; вызначаць па кліматычных картах і кліматаграмах асноўныя рысы клімату асобных абласцей Еўразіі;

выяўляць прычынна-выніковыя сувязі паміж геаграфічным становішчам мацерыка і кліматам, будовай зямной кары і рэльефам, геаграфічным становішчам, кліматам і прыроднымі зонамі;

працаваць з кліматычнымі картамі і дыяграмамі для супастаўлення кліматычных характарыстык Еўразіі па 50-й паралелі паўночнай шыраты.

Тэма 8. Антарктыда (2 гадзіны)

Геаграфічнае становішча Антарктыды і Антарктыкі. Памер і берагавая лінія. Адкрыццё Антарктыды рускімі мараплаўцамі (Ф. Белінсгаўзен, М. Лазараў). Заваяванне Паўднёвага полюса (Р. Амундсен, Р. Скот).

Асноўныя рысы прыроды. Будова зямной кары і падлёдны рэльеф. Кліматаўтваральныя фактары. Асаблівасці клімату. Полюс холаду. Клімат і кліматычныя паясы.

Абледзяненне. Покрыўныя і шэльфавыя леднікі. Запасы прэснай вады. Падлёдныя вадаёмы. Асаблівасці арганічнага свету. Сучасныя даследаванні. Роля беларускіх вучоных у даследаваннях мацерыка.

Уплыў Антарктыды на прыроду Зямлі. Праблема азонавага слоя.

Ахова прыроды.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Ведаць:

на ўзроўні ўяўлення: пра адкрыццё і даследаванні Антарктыды (станцыі: «Усход», «Гара Вячэрняя»); азонавую дзірку.

асноўныя паняцці: шэльфавы ледавік, антарктычная пустыня, сцёкавыя вятры, антарктычны аазіс;

першаадкрывальнікаў мацерыка, беларускіх даследчыкаў; кліматычныя паказчыкі; прадстаўнікоў арганічнага свету.

Умець:

паказваць на карце: моры – Роса, Уэдэла; Антарктычны паўвостраў; Антарктычную платформу; горы – Трансантарктычныя, Антарктычныя Анды; упадзіну Бэнтлі; вулкан Эрабус; возера Усход; шэльфавы ледавік Роса;

характарызаваць асаблівасці геаграфічнага становішча мацерыка; асноўныя рысы будовы зямной кары мацерыка; асаблівасці клімату, абледзянення, расліннасці і жывёльнага свету;

тлумачыць адрозненне паняццяў «Антарктыда» і «Антарктыка»; асаблівасці падлёднага рэльефу, своеасаблівасць расліннага і жывёльнага свету; уплыў Антарктыды на прыроду Зямлі;

выяўляць прычынна-выніковыя сувязі паміж геаграфічным становішчам мацерыка і кліматам, будовай зямной кары і рэльефам, кліматам і прыроднымі зонамі.